Ben Macintyre a "The Timestól" azt írta 2007-ben, hogy a kifejezés „talán a leghíresebb” a "Simpson család" szóalkotásaiból, és amióta Goldberg elkezdte használni, „újságírói közhely” lett. A kifejezést a "New York Post" használta („Surrender Monkeys” alakban) 2006. december 7-ei kiadásának szalagcímében, utalva az Iraki Kutatócsoport amerikai katonák 2008 elejei iraki kivonulásáról tett javaslatára. Számos cikk használta a kifejezést a "Daily Mail" hasábjain a franciák „viselkedészavarával” és az európaiak Oszáma bin Láden halálához köthető „tompa” reakciójával kapcsolatban. A "The Daily Telegraph" az angol-francia katonai együttműködéssel kapcsolatban használta a jelzőt.